Jólatré eru í huga margra ómissandi hlutur af jólahátíðinni . Þau eru sígræn og minna á eilíft líf og skrautið sem við hengjum á það táknar gjafmildi jarðar og þá töfra sem náttúran býr yfir . Þríhyrningsform grenitrés vísar upp og er tákn elds , einnig er þríhyrningurinn tákn föður , sonar og heilags anda . Jafnvel þó svo að við leggjum ekki mikla áherslu á tákn sem lesa má úr jólatrjám þá getum við mörg hver verið sammála um að grænu greinarnar , greni ilmurinn og ljósin fylla heimilin , hjörtun og hugann af gleði og von yfir dimmustu mánuðina . Jólatré eru hinsvegar ekki undanskilin umhverfisáhrifum og getum við auðveldlega valið umhverfisvænni jólatré ef við viljum . Árlega kaupa íslendingar um 40.000 jólatré , langflest , eða um 75% trjánna eru innflutt . Þau eru flutt inn með skipum sem brenna olíu yfir Atlandshafið . Innflutt jólatré eru langflest ræktuð á landbúnaðarlandi í Danmörku þar sem illgresislyf og skordýraeitur eru notuð í gríðarmiklu magni . Dönsk náttúruverndarsamtök hafa ítrekað varað við þeirri hættu sem steðjar að grunnvatni , yfirborðsvatni , dýralífi og plöntum vegna þessarar miklu eiturefnanotkunar . Við ræktun íslenskra jólatrjáa er lítið sem ekkert notað af varnarefnum . Það er því augljóst að íslensk jólatré hafa algjöra yfirburði þegar kemur að umhverfisáhrifum . Flest skógræktarfélög bjóða jólatré til sölu , þetta þjónar þeim tilgangi að grisja skóginn og er mikilvæg tekjulind fyrir félögin . Hvað með plast jólatrén ? Eru þau umhverfisvænni ? Þau duga jú ár eftir ár . Svo er ekki raunin , rannsóknir benda þvert á móti á að lifandi jólatré séu 5 sinnum umhverfisvænni en jólatré út plasti , jafnvel þó þau séu nýtt í meira en 10 ár . Þú þarft að nota tréð í 20 ár svo að þau jafni út umhverfisáhrif þeirra á móts við lifandi tré . Ástæðan er m.a. hve mikla orku þarf til að framleiða plast tré og flytja þau á markað . Þau eru flest öll framleidd í Asíu og búin til úr hráolíu . Hugum að umhverfinu og temjum okkur vistvænni innkaup í öllu sem við gerum . Góð og auðveld byrjun er að kaupa íslenskt jólatré . Á sama tíma og við veljum umhverfisvænni tré þá styrkjum við um leið skógræktarfélög í nærumhverfinu okkar .